Ir-Regolament tal-Kummissjoni (KE) Nru 1564/2000
tat-18 ta' Lulju 2000
li jikkonċerna l-klassifikazzjoni ta' xi prodotti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 [1] dwar it-tariffa u n-nomenklatura statistika u dwar it-Tariffa tad-Dwana Komuni, kif l-aħħar emendata mir-Regolament tal-Kummissjoni (KE) Nru 1264/2000 [2], u b'mod partikolari l-Artikolu 9 tiegħu,
Billi:
(1) Sabiex tiġi assigurata l-applikazzjoni uniformi tan-nomenklatura magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
(2) Ir-Regolament (KEE) Nru 2658/87 jipprovdi regoli ġenerali għall-interpretazzjoni tan-nomenklatura magħquda. Dawk ir-regoli japplikaw ukoll għal kull nomenklatura oħra li hi kollha jew f'parti bażata fuqha jew li żżid xi suddiviżjoni addizzjonali u li hi stabbilita permezz ta' dispożizzjonijiet speċifiċi tal-Komunità, bil-għan ta' l-applikazzjoni tat-tariffa u miżuri oħrajn li għandhom x'jaqsmu man-negozju fil-prodotti.
(3) Bis-saħħa tar-regoli ġenerali msemmija, il-prodotti deskritti fil-kolonna 1 ta' l-iskeda fl-Anness mar-Regolament presenti għandhom jiġu klassifikati taħt il-kodiċijiet NM murija fil-kolonna 2, minħabba r-raġunijiet miġjuba fil-kolonna 3.
(4) Huwa xieraq li, bla ħsara għall-miżuri fis-seħħ fil-Komunità li għandhom x'jaqsmu mas-sistemi ta' verifiki doppji u għas-sorveljanza minn qabel u retrospettiva tal-prodotti tat-tessuti dwar l-importazzjoni fil-Komunità, l-informazzjoni dwar it-tariffa li torbot maħruġa mill-awtoritajiet tad-dwana ta' l-Istati Membri għall-klassifikazzjoni tal-prodotti fin-nomenklatura magħquda u li ma tikkonformax mad-dispożizzjonijiet ta' dan ir-Regolament tista' tibqa' tiġi invokata, taħt id-dispożizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komuni [3], kif l-aħħar emendat mir-Regolament tal-Kunsill u l-Parlament Ewropew (KE) Nru 955/1999 [4], għal perjodu ta' 60 ġurnata mid-detentur.
(5) Il-miżuri provduti f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
L-Artikolu 1
Il-prodotti deskritti fil-kolonna 1 ta' l-iskeda mehmuża huma klassifikati fi ħdan in-nomenklatura magħquda taħt il-kodiċijiet NM murija fil-kolonna 2 ta' l-iskeda msemmija.
L-Artikolu 2
Bla ħsara għall-miżuri fis-seħħ fil-Komunità li għandhom x'jaqsmu mas-sistemi ta' verifika doppja u għas-sorveljanza tal-Komunità minn qabel u retrospettiva tal-prodotti tat-tessuti ma' l-importazzjoni fil-Komunità, informazzjoni dwar it-tariffa li torbot maħruġa mill-awtoritajiet tad-dwana ta' l-Istati Membri li ma tikkonformax mad-dispożizzjonijiet ta' dan ir-Regolament tista' tibqa' tiġi invokata taħt id-dispożizzjonijiet ta' l-Artikolu 12(6) tar-Regolament (KEE) Nru 2913/92 għal perjodu ta' 60 ġurnata.
L-Artikolu 3
Dan ir-Regolament għandu jidħol fis-seħħ fl-għoxrin ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Lulju 2000.